**Tuomo Jääskeläinen** (s. 21. lokakuuta 1976 Helsinki) on suomalainen entinen jääkiekkohyökkääjä. Hän pelasi urallaan SM-liigassa yhteensä 228 runkosarjaottelua tehopistein 24+26=50 ja keräten 150 jäähyminuuttia sekä yhdeksän playoff-ottelua tehden kolme maalia ja keräten 29 jäähyminuuttia. Jääskeläinen tunnettiin pitkäaikaisimmassa joukkueessaan JYPissä pelatessaan lähinnä alempien ketjujen "raatajana" sekä alivoimapelaajana. Hänet tunnettiin myös varsin hyvänä vastustajien ärsyttäjänä.

Ura
---

Jääskeläinen oli kaudella 1995–1996 Jokereiden A-nuorten paras pistemies ja maalintekijä tehoilla 20+16=36, joilla hän jakoi koko A-nuorten SM-liigan maalipörssin toisen sijan kolmen muun pelaajan kanssa edellään vain Kiekko-Espoon Kimmo Kuhta sekä pistepörssin neljännen sijan Lukon Petri Pakaslahden ja JYPin Juhani Tuomen kanssa. Jääskeläinen voitti kauden päätteeksi A-nuorten Suomenmestaruuden. Kaudella 1996–1997 hän voitti Jokereiden sisäisen piste-, maali- ja syöttöpörssin tehoilla 22+22=44, joilla Jääskeläinen sijoittui A-nuorten SM-liigan maalipörssissä toiseksi edellään vain HPK:n Toni Saarinen sekä pistepörssissä kolmanneksi. Hän debytoi samalla kaudella myös seuran SM-liigajoukkueessa, jossa Jääskeläinen pelasi seitsemän runkosarja- ja yhden EHL-ottelun ilman tehopisteitä.

Vuosina 1997–1999 Jääskeläinen kävi Yhdysvalloissa Mainen yliopistoa. Kaudeksi 1999–2000 hän siirtyi I-divisioonajoukkue Diskokseen. Jääskeläinen oli joukkueen paras maalintekijä sekä toiseksi paras pistemies Teemu Kohvakan kanssa tehoilla 21+20=41. Pudotuspeleissä hän oli Diskoksen paras syöttäjä Pasi Sinikunnaksen kanssa viidellä syöttöpisteellään. Jääskeläinen eteni joukkueen kanssa aina SM-liigakarsintoihin saakka, mutta ensimmäisen ottelusarjan vei kuitenkin Pelicans otteluvoitoin 3–0. Hänet valittiin kauden päätteeksi I-divisioonan vuoden tulokkaaksi.

Kaudeksi 2000–2001 Jääskeläinen siirtyi SM-liigajoukkue JYPiin. Hänen varsinainen tulokaskautensa toi 54 runkosarjaottelussa tehot 6+7=13. Kaudella 2002–2003 Jääskeläinen nousi joukkueen varakapteeniksi. Hän teki SM-liigan yhden kauden piste-ennätyksensä tehoilla 8+7=15. Neljän JYPissä vietetyn vuoden jälkeen Jääskeläinen siirtyi kaudeksi 2004–2005 Mestis-joukkue Kiekko-Vantaan riveihin. Hän oli joukkueen paras maalintekijä 16 osumallaan. Jääskeläisen pelaajaura päättyi kevääseen 2005.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1996–1997 | Jokerit | SM-liiga | 7 | 0 | 0 | 0 | 0 | – | – | – | – | – |
| 1997–1998 | Univ. of Maine | NCAA | 31 | 7 | 5 | 12 | 35 | – | – | – | – | – |
| 1998–1999 | Univ. of Maine | NCAA | 25 | 1 | 5 | 6 | 14 | – | – | – | – | – |
| 1999–2000 | Diskos | I-divisioona | 47 | 21 | 20 | 41 | 98 | 5 | 1 | 5 | 6 | 8 |
| 2000–2001 | JYP | SM-liiga | 54 | 6 | 7 | 13 | 40 | – | – | – | – | – |
| 2001–2002 | JYP | SM-liiga | 55 | 5 | 8 | 13 | 36 | – | – | – | – | – |
| 2002–2003 | JYP | SM-liiga | 56 | 8 | 7 | 15 | 40 | 7 | 3 | 0 | 3 | 29 |
| 2003–2004 | JYP | SM-liiga | 56 | 5 | 4 | 9 | 34 | 2 | 0 | 0 | 0 | 0 |
| 2004–2005 | Kiekko-Vantaa | Mestis | 42 | 16 | 8 | 24 | 86 | 3 | 0 | 1 | 1 | 8 |
| 5 kautta | yhteensä | SM-liiga | 228 | 24 | 26 | 50 | 150 | 9 | 3 | 0 | 3 | 29 |

Lähteet
-------

* Tuomo Jääskeläinen The Internet Hockey Databasessa (englanniksi)
* Tuomo Jääskeläinen *Elite Prospects*. Everysport Media Group AB.  (englanniksi)

### Viitteet

1. ↑  Lytsy, Santtu; Mattlar, Mikko: JYPin pelaaja-arviot kaudesta 2003–04 *Jatkoaika.com*.  18.5.2004. Jatkoaika r.y. Viitattu 22.8.2017.
2. ↑  Eklund, Daniela: Tuomo Jääskeläisellä kolmen tehopisteen ilta *Jatkoaika.com*.  20.1.2005. Jatkoaika r.y. Viitattu 22.8.2017.
3. 1 2 3  Tuomo Jääskeläinen *Elite Prospects*. Everysport Media Group AB.  (englanniksi)
4. ↑  Mikkola, Miikka: 1999–2000 – Talousongelmia ja kabinettipäätöksiä *Jatkoaika.com*.  10.2.2005. Jatkoaika r.y. Viitattu 22.8.2017.
5. ↑  Tuomo Jääskeläinen ja Matias Loppi lohipaitaan *Jatkoaika.com*.  26.5.2004. Jatkoaika r.y. Viitattu 22.8.2017.